
Për disa ndryshime në vendimin nr.559, datë 16.8.2006 të Këshillit të Ministrave “Për skemën e shtyrjes së pagesës së TVSH-së për makineritë dhe pajisjet e importuara, si dhe energjinë elektrike të importuar nga KESH SHA ”, të ndryshuar

Në mbështetje të nenit 100 të Kushtetutës dhe të nenit 26 të ligjit nr.7928, datë 27.4.1995 “Për tatimin mbi vlerën e shtuar”, të ndryshuar, me propozimin e Ministrit të Financave, Këshilli i Ministrave

Vendosi:

Në kreun I të vendimit nr.559, datë 16.8.2006 të Këshillit të Ministrave, të ndryshuar, të bëhen këto ndryshime:
1. Në pikën 3.2, fjalët “Pagesa e TVSH-së shtyhet deri në gjashtë muaj nga kryerja e zhdoganimit.”, zëvendësohen me “Pagesa e TVSH-së shtyhet deri në dymbëdhjetë muaj nga kryerja e zhdoganimit.”.
2. Në pikën 5, fjalët “...brenda gjashtë muajve nga çasti i importimit të makinerive dhe të pajisjeve ...” zëvendësohen me “...brenda dymbëdhjetë muajve nga çasti i importimit të makinerive dhe të pajisjeve...”.
3. Në shkronjën “a” të pikës 7, fjalët “...brenda gjashtë muajve nga çasti i kryerjes së importit...” zëvendësohen me “…brenda dymbëdhjetë muajve nga çasti i kryerjes së importit...”.
Ky vendim hyn në fuqi pas botimit në Fletoren Zyrtare.

